CELEX: 62008CN0408
Language: lt
Date: 2008-09-22 00:00:00
Title: Byla C-408/08 P 2008 m. rugsėjo 22 d. Lancôme parfums et beauté & Cie SNC pateiktas apeliacinis skundas dėl 2008 m. liepos 8 d. Pirmosios instancijos teismo (antroji kolegija) priimto sprendimo byloje T-160/07 Lancôme prieš VRDT — CMS Hasche Sigle

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/9
            
         2008 m. rugsėjo 22 d. Lancôme parfums et beauté & Cie SNC pateiktas apeliacinis skundas dėl 2008 m. liepos 8 d. Pirmosios instancijos teismo (antroji kolegija) priimto sprendimo byloje T-160/07 Lancôme prieš VRDT — CMS Hasche Sigle
   
   (Byla C-408/08 P)
   (2009/C 6/16)
   Proceso kalba: prancūzų
   Šalys
   
      Apeliantė: Lancôme parfums et beauté & Cie SNC, atstovaujama advokato A. von Mühlendahl
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), CMS Hasche Sigle
   
   Apeliantės reikalavimai
   
               —
            
            
               Panaikinti 2008 m. liepos 8 d. Pirmosios instancijos teismo (antroji kolegija) sprendimą byloje T-160/07.
            
         
               —
            
            
               Atmesti kaip nepagrįstą skundą dėl 2005 m. gruodžio 21 d. VRTD anuliavimo skyriaus sprendimo byloje 892 C dėl Bendrijos prekių ženklo registracijos Nr. 2965804 COLOR EDITION, pareiškėjui neturint suinteresuotumo paduoti skundą arba nesant absoliučių atmetimo pagrindų.
            
         
               —
            
            
               Priteisti ši VRDT bylinėjimosi išlaidas Pirmosios instancijos teisme ir Teisingumo Teisme.
            
         
               —
            
            
               Priteisti iš CMS Hasche Sigle bylinėjimosi išlaidas procedūroje VRDT apeliacinėje taryboje.
            
         Apeliacinio skundo pagrindai ir pagrindiniai argumentai
   Savo apeliaciniam skundui pagrįsti apeliantė nurodo du pagrindus.
   Kaip pirmąjį pagrindą, kurį sudaro dvi dalys, ji nurodo Pirmosios instancijos teismo padarytą teisės klaidą, aiškinant 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (1) 55 straipsnio 1 dalies a punktą.
   Klaida padaryta patvirtinant, kad advokatų kontora CMS Hasche Sigle turėjo teisę paduoti skundą procedūroje Vidaus rinkos derinimo tarnyboje (prekių ženklams ir pramoniniam dizainui), vėliau — Pirmosios instancijos teisme. Iš tikrųjų ši šalis neįrodė savo realaus ar potencialaus ekonominio suinteresuotumo, kuris galėtų pateisinti, kad savo vardu veikdama advokatų kontora gali būti ieškovė ir atsakovė teisme, prašydama panaikinti kosmetikos prekių ženklo registraciją. Bendrijos teisė nepripažįsta ieškinių, pareikštų neturint asmeninio ar ekonominio suinteresuotumo (actio popularis).
   Apeliantės teigimu, jeigu būtų pripažinta, kad advokatas savo vardu gali paduoti skundą panaikinti prekių ženklo registraciją, bet kuriuo atveju tai būtų nesuderinama su advokato, kaip teisėsaugos srityje dirbančio asmens, profesiniu statusu.
   Antruoju pagrindu apeliantė ginčija Pirmosios instancijos teismo vertinimą, pagal kurį prekių ženklas COLOR EDITION yra suvokiamas kaip apibūdinamasis ir dėl to patenka į Reglamento Nr. 40/94 7 straipsnio 1 dalies c punktą. Toks aiškinimas prieštarauja Teisingumo Teismo praktikai, kurioje pateikta apibūdinančio prekių ženklo sąvoka. Tai, kad dėl prekių ženklo galima atskirti juo žymimas prekes ir jų charakteristikas, nėra pakankamas kriterijus. Reikia patikrinti, ar pasirinkti žodžiai, paėmus juos atskirai ar kartu, yra žinomi ir įprasti kasdienėje suinteresuotosios visuomenės kalboje.
   
      (1)  OL L 11, 1994, p. 1.